Da Tsung Shang is, wemma so wui, da König Ludwig vo dera Paralellwöid Outerworld. Oba ea baud nix, da Shang mochd liaba ois kabutt. Auch de Eadn von unsam Heagod samt dem Freistaat dada recht gean in sei dunkls Reich eingmeindn und an Feldzug gengd Menschheid startn. Wei des aber bloß unnötig Ressoassen vaschlinga dad, regeld a de Soch liaba midda Faust aufm Mortal-Kombat-Duania, wora olle großn Kämpfa der Eadn glei braktischaweis auf oam Haffa voa da Nosn hod.